کراچی: چینی شہریوں کو نشانہ بنانے کی دعوے دار 'سندھو دیش پیپلز آرمی' کتنی فعال ہے؟
ایف آئی آر میں پولیس کا کہنا ہے کہ ایس پی اےکالعدم سندھی علیحدگی پسند دہشت گرد تنظیم اور بلوچ علیحدگی پسند تنظیموں کی مشترکہ تنظیم ہے۔ جس کے نامعلوم  ماسٹر مائنڈ اور سہولت کاروں نے چینی نژاد پاکستانی شہریوں پر حملہ کیا ہے۔
کراچی — تھانہ پریڈی کے اسٹیشن ہاؤس آفیسر (ایس ایچ او) انسپکٹر سجاد خان کی مدعیت میں درج کیے گئے مقدمے میں تعزیراتِ پاکستان کی دفعہ 302، 324، 427، 34 شامل کی گئی جب کہ انسداد دہشت گردی کی دفعہ 7 اور دیگر کو بھی ایف آئی آر میں شامل کیا گیا ہے۔ واضح رہے کہ بدھ کو کراچی کے علاقے صدر میں واقع ایک ڈینٹل کلینک میں فائرنگ کا واقعہ پیش آیا تھا جس میں ایک چینی باشندہ ہلاک جب کہ دو زخمی ہوگئے تھے، جو میاں بیوی ہیں۔ واقعے سے متعلق ایس ایس پی ڈاکٹر اسد رضا نے بتایا تھا کہ ہلاک اور زخمی ہونے والوں کے پاس چینی شہریت کے علاوہ پاکستانی شہریت بھی تھی اور دونوں میاں بیوی تقریباً 40 سال سے پاکستان ہی میں مقیم تھے اور کلینک چلا رہے تھے۔ اس علاقے میں کئی اور چینی دندان ساز بھی موجود ہیں جو برسوں سے یہاں کاروبار کررہے ہیں۔ البتہ چین کی وزارتِ خارجہ کے ترجمان نے جمعرات کو میڈیا بریفنگ کے دوران واقعے کی مذمت کرتے ہوئے ایک سوال کے جواب میں بتایا کہ اُن کی معلومات کے مطابق حملے میں ہلاک ہونے والا شخص چینی شہری نہیں ہے۔ پولیس کا کہنا تھا کہ ملزم نے چند منٹ انتظار کے بعدڈاکٹر کےکیبن اور باہر موجود کیشئر پر اسلحے سے فائرنگ کردی جس سے کیشئر رونلڈ ریمنڈ چاؤ موقع پر ہلاک ہوگیا جب کہ ڈاکٹر رچرڈ ہو اور ان کی اہلیہ فن ٹین زخمی ہوگئے۔ جب کہ ملزم باآسانی باہر نکل گیا جہاں کچھ دور موٹرسائیکل پر بیٹھاایک اور ساتھی اس کا انتظار کررہا تھا۔ جس کے بعد وہ جائے وقوعہ سے فرار ہوگئے۔ دوسری جانب